CELEX: 22021D1523
Language: fi
Date: 2018-12-05 00:00:00
Title: ETA:n sekakomitean päätös N:o 259/2018, annettu 5 päivänä joulukuuta 2018, ETA-sopimuksen liitteen XX (Ympäristö) muuttamisesta [2021/1523]

23.9.2021   
               
               
                  FI
               
               
                  Euroopan unionin virallinen lehti
               
               
                  L 337/59
               
            
         ETA:N SEKAKOMITEAN PÄÄTÖS N:o 259/2018,
         annettu 5 päivänä joulukuuta 2018,
         ETA-sopimuksen liitteen XX (Ympäristö) muuttamisesta [2021/1523]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista 12 päivänä marraskuuta 2010 annettu komission asetus (EU) N:o 1031/2010 (1) otettiin osaksi ETA-sopimusta 26 päivänä heinäkuuta 2012 annetulla päätöksellä N:o 152/2012 (2).
                  
               
                     (2)
                  
                  
                     Kaksikymmentäviisi jäsenvaltiota, jäljempänä ’osallistuvat jäsenvaltiot’, ja Euroopan komissio Euroopan unionin puolesta ovat tehneet sopimuksen yhteisestä hankintamenettelystä yhteisten huutokauppapaikkojen nimeämiseksi (3), ja kaikki jäsenvaltiot, jäljempänä ’jäsenvaltiot’, ja Euroopan komissio Euroopan unionin puolesta ovat tehneet sopimuksen yhteisestä hankintamenettelystä huutokauppatarkkailijan nimeämiseksi (4), jäljempänä ’yhteishankintasopimukset’.
                  
               
                     (3)
                  
                  
                     Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (5) 165 artiklassa säädetään Euroopan unionin mahdollisuudesta toteuttaa yhteishankintamenettelyjä Euroopan vapaakauppaliittoon (EFTA) kuuluvien valtioiden tai unionin jäsenehdokasmaiden kanssa, jos kyseisestä mahdollisuudesta on nimenomaisesti määrätty kahden- tai monenvälisessä sopimuksessa.
                  
               
                     (4)
                  
                  
                     Tältä osin EFTA-valtiot, jotka ovat ETA-sopimuksen sopimuspuolia, ovat päättäneet toteuttaa yhteisen hankintamenettelyn yhdessä komission ja osallistuvien jäsenvaltioiden kanssa yhden tai useamman huutokauppapaikan nimeämiseksi 12 päivänä marraskuuta 2010 annetun komission asetuksen (EU) N:o 1031/2010 26 artiklan 1 kohdan mukaisesti sekä komission ja jäsenvaltioiden kanssa mainitun asetuksen 24 artiklassa tarkoitetun huutokauppatarkkailijan nimeämiseksi asetuksen (EU, Euratom) 2018/1046 165 artiklassa tarkoitetun yhteishankintamenettelyn jälkeen.
                  
               
                     (5)
                  
                  
                     Komission asetuksen (EU) N:o 1031/2010 muuttamisesta päästöoikeuksien huutokauppaamisen yhdenmukaistamiseksi Euroopan parlamentin ja neuvoston päätöksen (EU) 2015/1814 kanssa sekä Yhdistyneen kuningaskunnan nimeämän huutokauppapaikan luetteloimiseksi 18 päivänä lokakuuta 2017 annettu komission asetus (EU) 2017/1902 (6) olisi otettava osaksi ETA-sopimusta.
                  
               
                     (6)
                  
                  
                     Sen vuoksi olisi muutettava ETA-sopimuksen liitettä XX.
                  
               
                     (7)
                  
                  
                     EFTA-valtioiden osallistuminen yhteishankintoihin perustuu siihen, että niistä tulee yhteishankintasopimusten osapuolia. Niiden yhteishankintasopimusten ehtojen mukaisesti, jotka antavat EFTA-valtioille mahdollisuuden liittyä yhteiseen toimeen, komissio valtuutetaan allekirjoittamaan kunkin jäsenvaltion puolesta EFTA-valtioiden kanssa sopimus, jolla EFTA-valtiot liittyvät yhteishankintasopimuksiin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liite XX seuraavasti:
            
                        1)
                     
                     
                        Lisätään 21ala kohtaan (komission asetus (EU) N:o 1031/2010) luetelmakohta seuraavasti:
                        
                                    ”-
                                 
                                 
                                    
                                       32017 R 1902: komission asetus (EU) N:o 2017/1902, annettu 18 päivänä lokakuuta 2017 (EUVL L 269, 19.10.2017, s. 13)”.
                                 
                              
                  
                        2)
                     
                     
                        Korvataan 21ala kohdan (komission asetus (EU) N:o 1031/2010) mukautukset seuraavasti:
                        
                                    ”a)
                                 
                                 
                                    Asetuksen 22 artiklan 7 kohdan ensimmäinen virke kuuluu EFTA-valtioiden osalta seuraavasti:
                                    ”EFTA-valtioiden on ilmoitettava huutokaupanpitäjän (huutokaupanpitäjien) nimi (nimet) ja yhteystiedot EFTA:n valvontaviranomaiselle, joka toimittaa tiedot eteenpäin komissiolle.”
                                 
                              
                                    b)
                                 
                                 
                                    Lisätään 24 artiklan 2 kohtaan virke seuraavasti:
                                    ”Edellyttäen, että EFTA-valtiot ja komissio omaan lukuunsa ja jäsenvaltioiden puolesta tekevät sopimuksen, jolla EFTA-valtiot liittyvät yhteishankintasopimukseen huutokauppatarkkailijan nimeämiseksi, EFTA-valtiot osallistuvat tämän artiklan mukaiseen yhteiseen toimeen.”
                                 
                              
                                    c)
                                 
                                 
                                    Lisätään 26 artiklan 1 kohtaan virke seuraavasti:
                                    ”Edellyttäen, että EFTA-valtiot ja komissio omaan lukuunsa ja jäsenvaltioiden puolesta tekevät sopimuksen, jolla EFTA-valtiot liittyvät yhteishankintasopimukseen yhteisten huutokauppapaikkojen nimeämiseksi, EFTA-valtiot osallistuvat tämän artiklan mukaiseen yhteiseen toimeen.”
                                 
                              
                                    d)
                                 
                                 
                                    Asetuksen 30–32 artiklaa ei sovelleta EFTA-valtioihin.
                                 
                              
                                    e)
                                 
                                 
                                    Lisätään 52 artiklan 3 kohtaan alakohta seuraavasti:
                                    ”Huutokauppatarkkailijasta aiheutuvien kustannusten se osuus, joka koskee 26 artiklan 1 kohdan mukaisesti nimettyä huutokauppapaikkaa, jaetaan yhteiseen toimeen osallistuvien jäsenvaltioiden ja EFTA-valtioiden kesken sen mukaan, mikä on niiden osuus asiaa koskevassa huutokauppapaikassa huutokaupattujen päästöoikeuksien kokonaismäärästä.””
                                 
                              
                  
         
            2 artikla
            Asetuksen (EU) 2017/1902 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 6 päivänä joulukuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 5 päivänä joulukuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Oda Helen SLETNES
            
            
               
                  ETA:n sekakomitean
               
               
                  sihteerit
               
               Hege M. HOFF
               Mikołaj KARŁOWSKI
            
         
         
            (1)  EUVL L 302, 18.11.2010, s. 1.
         
            (2)  EUVL L 309, 8.11.2012, s. 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  EUVL L 193, 30.7.2018, s. 1.
         
            (6)  EUVL L 269, 19.10.2017, s. 13.
         
            (*)  Valtiosäännön asettamista vaatimuksista ei ole ilmoitettu.